Sistemang Mataas na Paaralang Pang-agham ng Pilipinas

Ang Sistema ng Mataas na Paaralan ng Pilipinas sa Agham ( sa Ingles) ay pangkat ng mga pampublikong mataas na paaralan sa Pilipinas na pinatatakbo ng Kagawaran ng Agham at Teknolohiya na may partikular na pagtuon sa pananaliksik at pagsasanay sa larangan ng agham at teknolohiya. 

Ginagawaran ng scholarship ng ahensya ang mga mag-aaral na Pilipinong may angking husay sa agham at matematika. Ang pagkakatanggap sa MPPA ay dinaraan sa pamamagitan ng Pambansang Paligsahang Pagsusulit ( sa Ingles)  na bukas lamang sa mga mamamayang Pilipino. Itinatakda sa kontrata na pinipirmahan ng bawat iskolar sa pagsisimula ng kanilang pag-aaral sa MPPA na sila ay kumuha ng kurso sa kolehiyo na may kinalaman sa larangan ng agham pangkalikasan, sipnayan, o inhinyeriya.
 Organisasyon 

 Mga kampus 
Sa unang 24 taon nito, iisa lamang ang kampus ng MPPA, ang kasalukuyang Main Campus sa lungsod Quezon. Kalaunan, bawat rehiyon sa Pilipinashttps://pshs.edu.ph/mandate-and-officials/, maliban sa Bangsamorohttps://scitechanddigital.news/2018/08/28/dost-calls-for-pisay-scholarship-applicants-for-2018-national-competitive-examination/, ay may kampus.

 Kampus Lokasyon Taon ng Pagkatatag Direktor Pangunahing Kampus (NCR) Agham Road, Diliman, Lungsod Quezon 1964 Rod Allan A. De Lara Timog Mindanao (XI) Sto. Niño, Tugbok District, Lungsod ng Dabaw 1988 Jonald P. Fenecios Silangang Visayas (VIII) Pawing, Palo, Leyte 1992 Yvonne M. Esperas Kanlurang Visayas (VI) Bito-on, Jaro, Lungsod ng Iloilo 1992 Myrna B. Libutaque Lambak ng Cagayan (II) Masoc, Bayombong, Nueva Vizcaya 1998 Erick John H. Marmol Gitnang Mindanao (X) Nangka, Balo-i, Lanao del Norte 1998 Franklin L. Salisid Bikol (V) Tagongtong, Goa, Camarines Sur 1998 Lorvi B. Pagorogon Ilokos (I) San Ildefonso, Ilocos Sur 2002 Dr. Ronnalee N. Orteza Gitnang Visayas (VII) Talaytay, Argao, Cebu 2005 Dr. Rachel Luz V. Rica Rehiyong Administratibo ng Cordillera (RAC) Purok 12, Lime Kiln, Irisan, Baguio 2009  Edward C. Albaracin Gitnang Luzon (III) Lily Hill St., Clark Freeport Zone, Lungsod ng Angeles, Pampanga 2009 Theresa Anne O. Diaz Soccsksargen (XII) Paraiso, Koronadal City, South Cotabato 2012 Edman Gallamaso Caraga (XIII) Ampayon, Butuan, Agusan del Norte 2013 Engr. Ramil A. Sanchez CALABARZON (IV-A) Sampaga, Lungsod ng Batangas 2015 Jose M. Andaya Jr. Tangway ng Zamboanga (IX) Cogon, Dipolog 2015 Mr. Edman H. Gallamaso MIMAROPA (IV-B) Rizal, Odiongan, Romblon 2016 Romeo C. Ongpoy, Jr.

 Pamunuan ng Sistema 
Ang Lupon ng mga Katiwala (Board of Trustees) ang pinakamataas na tagapagpatupad ng patakaran. Sa ibaba nito ay ang Komiteng Tagapagpaganap (ExeCom) na binubuo ng mga direktor ng iba't ibang kampus ng MPPA na nagbibigay ng mga rekomendasyon at mungkahing mga patnubay sa para sa kanilang pagpapatibay.

 Kasaysayan 

 Pagkakatatag ng unang kampus 
Itinatag ang Mataas na Paaralan ng Pilipinas sa Agham sa pamamagitan ng Batas ng Republika 3661 na inakda ng kongresistang si Virgilio Afable at nilagdaan ni Pangulong Diosdado Macapagal noong 1963. Nakasaad dito ang tungkulin ng MPPA na "mag-alok ng libreng pag-aaral sa antas ng mataas na paaralan nang may pagdiin sa mga asignaturang kaugnay sa paghahanda ng mga mag-aaral nito sa landas ng larangan ng agham."

Ang unang kampus ay nagsimulang umiral sa isang loteng pag-aari ng GSIS malapit sa Quezon Memorial Circle noong ika-5 ng Setyembre, 1964, sa pamumuno ng Pambansang Alagad ng Agham na si Gregorio Velasquez. Noong 1970, lumipat ito sa kasalukuyang pwesto ng Main Campus sa Kalsada ng Agham sa Diliman, Quezon City.

 Paglawak at Pagkakatatag ng Sistema ng MPPA 
Pagsapit ng dekada 1980, nagsimulang lumaganap ang MPPA sa iba't ibang rehiyon sa bansa. Itinatag ang unang rehiyunal na kampus sa lungsod ng Davao noong 1988 at sinundan ng kampus sa Iloilo noong 1993, ang unang kampus sa kabisayaan. Pagsapit ng 1998 ay mayroon nang pitong kampus sa buong kapuluan.

Upang magkaroon ng nagkakaisang pamantayan at pambansang pamunuan ang bawat kampus, nilagdaan ng pangulong Fidel V. Ramos noong 1997 ang Batas ng Republika 8496 o ang Batas ng Sistema ng MPPA.

 Mga larawan 

 Ilan sa mga kilalang alumni 

 Reynaldo Vea (Batch 1969): Presidente at Chief Executive Officer ng Unibersidad ng Mapua
 Vicky Tauli-Corpuz (Batch 1969): Tagapagtaguyod ng karapatan ng mga Katutubo; Special Rapporteur ng Nagkakaisang Bansa para sa mga katutubo; isa sa mga binansagang "terorista" ng rehimeng Duterte noong 2018
 Hermogenes Esperon (Batch 1970): Heneral; dating Chief of Staff, Sandatahang Lakas ng Pilipinas
 Butch Dalisay (Batch 1971-A): manunulat, mamamatnugot, kolumnista, nagkamit ng gantimpala sa patimpalak ng Palanca
 Nimfa 'Nona' del Rosario (Batch 1971-B): organisador ng mga kabataan at komunidad; pulang mandirigma
 Miriam Coronel-Ferrer (Batch 1977): negosyador at dating tagapangulo ng peace panel ng Gobyerno ng Pilipinas sa MILFhttps://news.abs-cbn.com/nation/metro-manila/03/26/14/pnoy-wont-allow-transfer-pshs
 Jessica Zafra (Batch 1982): manunulat ng fiction, kolumnista, dating host ng palabas sa telebisyon at radyo
 Joseph Emilio Abaya (Batch 1983): dating kinatawan, unang distrito ng Cavite; dating Kalihim, Kagawaran ng Transportasyon at Komunikasyon
 Auraeus Solito (alyas Kanakan Balintagos) (Batch 1986): tagagawa ng pelikula, direktor ng mga pelikulang "Ang Pagdadalaga ni Maximo Oliveros", "Tuli", at "Pisay"
 Barry Gutierrez (Batch 1990): dating Kongresista ng partylist na Akbayan, tagapagsalita ni dating Bise Presidente Leni Robredo
 Luis Katigbak (Batch 1991): manunulat at kritiko sa musika
 Karlo Nograles (Batch 1993): Dating tagapangulo ng Komisyon sa Serbisyo Sibilhttps://www.esquiremag.ph/politics/news/karlo-nograles-facts-a00297-20200407-lfrm
 Jeffrey Hidalgo (Batch 1994): mang-aawit, manunulat ng kanta, dating miyembro ng banda ng grupong Smokey Mountain
 Ricardo Novenario (Batch 1996): tagapagsulat ng batikang mga dula na 'Ang Huling El Bimbo' at 'Kafatiran'
 Atom Araullo (Batch 2000): host sa telebisyon, tagapag-ulat at brodkaster sa GMA Networkhttps://www.esquiremag.ph/long-reads/features/atom-araullo-man-at-his-best-2022-interview-a2056-20221125-lfrm3

 Mga sanggunian 

Kategorya:Mga mataas na paaralan sa Pilipinas
Kategorya:Edukasyon sa Pilipinas
Kategorya:Mga paaralang pang-agham sa Pilipinas
Kategorya:Mga paaralang panghayskul at sekundarya